钦定古今图书集成/明伦汇编/闺媛典/第111卷 > 皇清十七 > 贲琮女
## 钦定古今图书集成/明伦汇编/闺媛典/第111卷 > 皇清十七 > 贲琮女

按《如皋县志》：儒生贲琮女，郡庠生曹绣聘为子期妇。年十六，期亡，女卧不食累日。逾年，问名者至，女复卧不食。琮喻其意，姑止。又二年，绣病剧，女闻泣曰：“‘曹氏绝矣，儿义不复生’。琮叹曰：‘儿女子乃如是乎？当送尔之曹氏’。” 既往，绣亡，女哀号累日不食，呕血十馀日而殁。郡县上其事，抚军、监司共旌之。